
Ministru kabineta rīkojums Nr. 925
Rīgā 2022. gada 13. decembrī (prot. Nr. 64 52. §)
Par apropriācijas pārdali
· 1. Atbalstīt apropriācijas pārdali 2022. gadā Kultūras ministrijas valsts budžeta programmas 21.00.00 "Kultūras mantojums" ietvaros, samazinot finansējumu 2022.–2024. gada prioritārajam pasākumam "Vispārējo latviešu dziesmu un deju svētku tradīcijai 150 gadu" 324 091 euro apmērā un novirzot to Latvijas Nacionālajam kultūras centram, lai nodrošinātu vēsturiskās filmas "Zeme, kas dzied" veidošanas izdevumu daļēju segšanu.
· 2. Kultūras ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par apropriācijas pārdali atbilstoši šā rīkojuma 1. punktam un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

